|  |  |  |
| --- | --- | --- |
|  | **Budapest Kieséses Sprint Bajnoksága és**  **Vizsla Kupa 6. forduló,**  2018. szeptember 9. vasárnap |  |

**A versenyeink célja:**

1. **Budapest Kieséses Sprint Bajnoki címeinek eldöntése**, egyben az új Világbajnoki versenyszám (első alkalommal: 2020. Dánia) bemutatása, kipróbálása.
2. Versenyzési, felkészülési, edzési lehetőséget adni a fiatal és idősebb tájfutóknak, útvonal-választási feladatokat adó sprint pályákon a **Rövidtávú Országos Bajnokság** előtt.
3. A tájékozódás, térképismeret, tájfutás népszerűsítése, minél több emberrel megismertetni sportágunkat, minél több embert bevonni közösségünkbe.
4. Testmozgást, egészséget, élményt, kikapcsolódást nyújtani mindenkinek.

Ez az új kieséses sprint versenyszám még rövidebb, gyorsabb pályákon zajlik, mint a már ismert sprint. Nagyon éles, egymás elleni küzdelem alakulhat ki, és a gyors futás és tájékozódás mellett az egymásra figyelés is feladat. A pálya több pontján nemcsak a nézők számára, de a versenyzőknek is látható a verseny pillanatnyi állása, ami fokozza a küzdelem élességét.

Érdemes kipróbálni, gyakorolni, nemcsak a majdani világbajnoki résztvevőknek.

A tájfutás kaland!

Várunk minden **haladó és kezdő** tájfutót, és az **érdeklődőket**, akik itt kezdhetik el a térképhasználat rejtelmeit.

**Helyszín:** Budaörs

**Rendező**: Vizsla SE és további segítők

**Elnök, pályakitűző:** Hegedűs Zoltán

**Versenyközpont**: mindkét versenyen fedett helyen

**Budapest Kieséses Sprint Bajnoksága**

**4 futamos, továbbjutó rendszerű, rövidtávú, nem ragsoroló tájfutó verseny.**

A versenyt az IOF jelenleg kialakítás alatt lévő előírásai szerint rendezzük meg. Rendezéstechnikai szempontból, néhány részletben kismértékben eltérünk, de a rendszer itt kipróbálható a válogatottaknak is.

**Kategóriák**: **Női és Férfi**

**Lebonyolítás**:

Selejtező: 10:00 órától több futamban, egyéni indítással 1 percenként, továbbjut a nemenként legjobb 32 versenyző

Negyeddöntő: 13:00 órától, a selejtezők eredménye alapján kialakított egyenlő erősségű futamokban, nemenként 4-4 db 8-8 fős, csoportos rajttal. Továbbjut futamonként a legjobb 3-3 versenyző

Elődöntő: 14:00 órától, nemenként 2-2 8-8 fős, csoportos rajtos futamban, továbbjut futamonként a legjobb 4-4 versenyző

Döntő: 14:30-tól 1-1 8-8 fős csoportos rajtos női és férfi futam

Eredményhirdetés: 15 órakor

A pályák futamonként 6-8 percesek és (a selejtező kivételével, ami egyenes pályákon zajlik) elágazásokat tartalmaznak.

A nézők a területen követhetik a verseny állását, és a versenyközpontban monitoron is mutatjuk az eredményeket.

A rajt előtt álló versenyzők karanténban várakozhatnak és melegíthetnek, ahonnan a pályára nem lesz rálátás.

**Nevezés:** előre az entrylight.hu-n, a [vizslase@gmail.com](mailto:vizslase@gmail.com) e-mail címen.

**Nevezési határidő**: szeptember 3. hétfő

**Nevezési díj**: 1500 Ft, a négy futamra összesen. Akik nem jutnak be a selejtezőről a döntőbe, azok a Vizsla Kupa sprint veersenyen az első pályájukon ingyen rajtolhatnak. A negyeddöntőbe jutottak benevezhetnek a Vizsla Kupába is.

**Időmérés:** a SPORT*ident* időmérő és értékelőrendszert használjuk.

Az érintés nélküli mód nem lesz használható, ezen a versenyen nem akarjuk extra kiadásra kényszeríteni a résztvevők egy részét.

**Vizsla Kupa 6. forduló:**

**Tájfutó nappali egyéni, rövidtávú regionális rangsoroló színkódos verseny**

**Kategóriák:**

**Sárga** RK: egyszerű útvonalakon, kezdőknek, gyerekeknek

**Lila** HK– hosszú könnyű

**Világoszöld** XS **–** legrövidebb technikás

**Zöld** RT – rövid technikás – útvonalválasztási feladatokkal

**Kék** HT – hosszú technikás – útvonalválasztási feladatokkal

**Nevezés:** előre az entrylight.hu-n, a [vizslase@gmail.com](mailto:vizslase@gmail.com) e-mail címen, illetve a helyszínen.

**Nevezési díj**: 900 Ft, akik nevezése szept. 6. csütörtök 20:00 óráig beérkezik, azoknak 800 Ft.

A Vizsla Kupában megszokott módon, indulhattok második vagy további pályán is 300 Ft/pálya áron, edzési és fejlődési lehetőséget, valamint további pontszerzési lehetőséget biztosítva a résztvevőknek.

**Jelentkezés**: a versenyközpontban 9:30-tól 12:00 óráig.

**"0" idő: 10:00**

Utolsó rajt 12:30

**Időmérés:** a SPORT*ident* időmérő és értékelőrendszert használjuk, dugóka (chip) a helyszínenbérelhető fejenként 200 Ft-ért.

Ez a 2018. évi 7 részes Vizsla Kupa sorozat hatodik futama, az összetett pontverseny helyezettjeit az előző évekhez hasonlóan díjazzuk az utolsó futam után.

Az összetett eredménybe minden futáson szerzett pontszám beleszámít.

A legfrissebb információkat megtaláljátok itt: [https://www.facebook.com/VizslaSE](https://www.facebook.com/#!/VizslaSE)

***Várunk szeretettel a két versenyen, izgalmas pályákkal és jó hangulattal!***

*Hegedűs Zoltán és a Vizslák*